CELEX: 62016CB0356
Language: sk
Date: 2017-10-26 00:00:00
Title: Vec C-356/16: Uznesenie Súdneho dvora (tretia komora) z 26. októbra 2017 – (návrh na začatie prejudiciálneho konania, ktorý podal Nederlandstalige rechtbank van eerste aanleg Brussel – Belgicko) – trestné konanie proti Wamo BVBA, Luc Cecile Jozef Van Mol (Návrh na začatie prejudiciálneho konania — Článok 99 Rokovacieho poriadku Súdneho dvora — Smernica 2005/29/ES — Nekalé obchodné praktiky — Vnútroštátny zákon, ktorým sa zakazuje reklama v súvislosti so zákrokmi estetickej chirurgie alebo nechirurgickými zákrokmi estetickej medicíny)

8.1.2018   
            
            
               SK
            
            
               Úradný vestník Európskej únie
            
            
               C 5/14
            
         Uznesenie Súdneho dvora (tretia komora) z 26. októbra 2017 – (návrh na začatie prejudiciálneho konania, ktorý podal Nederlandstalige rechtbank van eerste aanleg Brussel – Belgicko) – trestné konanie proti Wamo BVBA, Luc Cecile Jozef Van Mol
   (Vec C-356/16) (1)
   
   ((Návrh na začatie prejudiciálneho konania - Článok 99 Rokovacieho poriadku Súdneho dvora - Smernica 2005/29/ES - Nekalé obchodné praktiky - Vnútroštátny zákon, ktorým sa zakazuje reklama v súvislosti so zákrokmi estetickej chirurgie alebo nechirurgickými zákrokmi estetickej medicíny))
   (2018/C 005/19)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Nederlandstalige rechtbank van eerste aanleg Brussel
   
      Účastníci trestného konania pred vnútroštátnym súdom
   
   Wamo BVBA, Luc Cecile Jozef Van Mol
   
      Výrok
   
   Smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) sa má vykladať v tom zmysle, že nebráni vnútroštátnemu zákonu, ako je ten v konaní vo veci samej, ktorý chráni zdravie verejnosti, ako aj dôstojnosť a integritu estetických chirurgov a lekárov tým, že fyzickým alebo právnickým osobám zakazuje šíriť reklamu v súvislosti so zákrokmi estetickej chirurgie alebo nechirurgickými zákrokmi estetickej medicíny.
   
      (1)  Ú. v. EÚ C 335, 12.9.2016.